陪宜春守皮獻臣遊化成巖
作者：韋驤
朝代：宋

paragraphs: 城闉北出春江闊，鐵鎖聯舟波浪截。
驅車度岸得幽岑，半带雲陰青欲活。
何年造化成此巖，誰爲高閣依巉巉。
穿巖登閣意思豁，氣象百種相交參。
雙旌遠映蒼煙色，山鳥江花俱自得。
使君暇豫真適然，萬室鳴弦不知極。
江南舊美傳庾公，浩輩爽逸陪遊從。
風流不減當時盛，獨愧非才列座中。